امرت کور

راج کماری امرت کور (2 فروری 1889ء — 6 فروری 1964ء) بھارت کی پہلی وزیر صحت تھیں اور دس برس اس منصب پر فائز رہیں۔ وہ ایک معروف مجاہدہ آزادی اور سماجی خدمت گار تھیں۔ نیز وہ اس مجلس کی رکن بھی تھیں جسے آئین ہند کی تشکیل و ترتیب کی ذمہ داری سونپی گئی تھی۔

 ابتدائی زندگی 
امرت کور 2 فروری 1889ء کو لکھنؤ، اترپردیش میں پیدا ہوئیں۔ امرت اور ان کے سات بھائی راجا ہرنام سنگھ کی اولاد تھے جو کپورتھلہ ریاست کے رکن تھے۔Tribune India امرت کی والدہ رانی ہرنام سنگھ بنگالی پریسبٹیرین ماں اور انگلیکان باپ کی بیٹی تھی۔

ان کی ابتدائی تعلیم شیربورن اسکول برائے طالبات، ڈورسیٹ انگلینڈ میں اور اعلی تعلیم اوکسفرڈ یونیورسٹی میں ہوئی۔ انگلستان میں اپنی تعلیم مکمل کرنے کے بعد وہ ہندوستان واپس آگئی۔

 بھارتی تحریک آزادی میں شرکت 
امرت کور کے والد راجا ہرنام سنگھ بہت سے کانگریسی رہنماﺅں بشمول گوپال کرشن گوکھلے کے معتمد تھے۔ اپنے والد کے گھر ان کانگریسی رہنماﺅں کی آمد و رفت سے امرت کو بھی اس جنگ آزادی سے دلچسپی پیدا ہونے لگی۔ 1919ء میں بمبئی میں امرت کور گاندھی جی سے ملیں اور ان کے افکار و نظریات اور ملک کے تئیں ان کے نقطہ نظر سے خاصی متاثر ہوئیں۔

اسی سال برطانوی سپاہیوں کے ہاتھوں جلیانوالہ باغ کے قتل عام نے انھیں قائل کر لیا کہ برطانوی راج سے خلاصی ناگزیر ہو گئی ہے۔ چنانچہ وہ کانگریس میں شامل ہو گئیں اور جنگ آزادی میں سرگرمی سے حصہ لیا۔
سنہ 1930ء میں ڈانڈی مارچ میں شریک ہونے کی پاداش میں انھیں جیل میں ڈال دیا گیا۔

سنہ 1927ء میں امرت کور آل انڈیا ویمن کانفرنس کے قیام میں شریک رہیں، 1930ء میں اس کی معتمد اور 1933ء میں صدر بنیں۔ وہ 1934ء میں مہاتما گاندھی کے آشرم میں منتقل ہوئی، اشرافیہ پس منظر رکھنے کے باوجود یہاں ان کی زندگی انتہائی سادہ تھی۔ گاندھی کے معتمد کے طور پر انھوں نے 16 برس خدمات انجام دیں۔

 وفات 
امرت کور 6 فروری 1964ء کو نئی دہلی میں وفات پائی۔ ان کے نجی دستاویز تین مورتی ہاؤز، دہلی میں واقع نہرو میموریل میوزیم اینڈ لائبریری کے آرکائیو میں موجود ہیں۔

 حوالہ جات 

 بیرونی روابط 

 Rajkumari Amrit Kaur
 The Tribune, Chandigarh

زمرہ:1889ء کی پیدائشیں
زمرہ:1964ء کی وفیات
زمرہ:انیسویں صدی کی بھارتی خواتین
زمرہ:برطانوی ہند کی شخصیات
زمرہ:برطانوی ہند کے قیدی اور زیر حراست افراد
زمرہ:بنگالی شخصیات
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:بھارت کی دستور ساز اسمبلی کے ارکان
زمرہ:بھارتی باغی
زمرہ:پنجاب سے راجیہ سبھا کے ارکان
زمرہ:پنجابی شخصیات
زمرہ:پہلی لوک سبھا کے ارکان
زمرہ:پہلی نہرو وزارت
زمرہ:جنگ میں شریک ہندوستانی خواتین
زمرہ:دوسری جنگ عظیم کی بھارتی شخصیات
زمرہ:گاندھیائی شخصیات
زمرہ:لکھنؤ کے سیاست دان
زمرہ:کامنز زمرہ جس کا ربط ویکی ڈیٹا پر ہے
زمرہ:ہندوستانی خاتون شاہی اقتدار
زمرہ:راجیہ سبھا کی خواتین ارکان
زمرہ:لوک سبھا کی خواتین ارکان
زمرہ:بھارتی کابینہ کے ارکان
زمرہ:بھارتی کابینہ کی خواتین ارکان
زمرہ:کپور تھلہ کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1880ء کی دہائی کی پیدائشیں
زمرہ:بھارتی پروٹسٹنٹ
زمرہ:1887ء کی پیدائشیں
زمرہ:لکھنؤ میں پیدا ہونے والی شخصیات
زمرہ:نئی دہلی میں وفات پانے والی شخصیات
زمرہ:بھارتی سیاسی خواتین
زمرہ:بھارتی اشرافیہ
زمرہ:بھارتی فعالیت پسند برائے حقوق نسواں
زمرہ:خواتین